ગીતાકારે પુનર્જન્મનો સ્પષ્ટ સ્વિકાર કર્યો છે. ચોથા અધ્યાયના પ્રારંભે શ્રીકૃષ્ણ જ્યારે એમ કહે છે કે ગીતાદર્શન તેમણે સહુ પહેલાં વિવસ્વાનને કહેલ અને તે પછી વિવસ્વાને બીજાને કહેલ અને એમ કરીને આ રીતે ઊતરી આવ્યું છે, ત્યારે અર્જુન શંકા કરે છે કે વિવસ્વાન તો બહુ પહેલાં થઇ ગયા છે અને તમે વર્તમાનમાંમાં છો તો પછી એવું કઇ રીતે સંભવે? તેના પ્રત્યુત્તરમાં યોગેશ્વર સ્પષ્ટતા કરતાં કહે છે કે “તારા અને મારા ઘણા જન્મો થયા છે, જે તું જાણતો નથી” (૪/૪,૫).